Ջնջված ինքնություն

«Ջնջված ինքնություն» (), ռեժիսոր և սցենարիստ Ջոել Էդգերթոնի ամերիկյան դրամատիկական ֆիլմ՝ Հերարդ Քոնլիի համանուն ինքնակենսագրության հիման վրա։ Գլխավոր դերերում հանդես են եկել Լուկաս Հեջեսը, Նիկոլ Քիդմանը, Ռասել Քրոուն և Էդգերթոնը։ Ֆիլմը պատմում է բապտիստական հովվի որդու պատմությունը, որը ստիպված է ռեպարատիվ «ուղղիչ» թերապիա անցնել։

«Ջնջված ինքնություն» ֆիլմի պրեմիերան կայացել է 2018 թվականի սեպտեմբերի 1-ին Թելուրայդի կինոփառատոնում։ Ֆիլմը թողարկվել է նոյեմբերի 2-ին Focus Features ընկերության կողմից և ամբողջ աշխարհում հավաքել է ավելի քան 11 միլիոն դոլար։ Այն դրական արձագանքներ է ստացել կինոքննադատների կողմից, որոնք հատկապես նշել են դերասանների խաղը, ինչպես նաև առաջադրվել է մի շարք պարգևների, այդ թվում՝ երկու «Ոսկե գլոբուս» մրցանակի։

Սյուժե 
ֆիլմը պատմում է պահպանողական խորքի բապտիստական հովվի որդու մասին, որը լինելով դեռահաս բացահայտում է իր համասեռականությունը։ Ծնողների պնդմամբ, Հարարդը (Լուկաս Հեջես) համաձայնում է անցնել «ուղղիչ» թերապիա, որպեսզի չկորցնի իր սիրելիներին, իր հավատն ու տեղը հասարակության մեջ։

Դերասանական կազմ 

 Լուկաս Հեջես՝ Ջարեդ Իմոնս (նախատիպ՝ Հերարդ Քոնլի)
 Նիկոլ Քիդման՝ Նենսի իմոնս (նախատիպ՝ Մարտա Քոնլի)
 Ռասսել Քրոու՝ Մարշալ Իմոնս (նախատիպ՝ Հերշել Քոնլի)
 Ջոել Էդգերտոն՝ Վիկտոր Սայքս (նախատիպ՝ Ջոն Սմիդ)
 Ջո Էլվին՝ Հենրի Ուոլես
 Քսավյե Դոլան՝ Ջոն
 Թրոյ Սիվան՝ Հարի
 Բրիթոն Սիր՝ Քեմերոն
 Թեոդոր Պելերին՝ Քսավյե
 Չերի Ջոնս՝ դոկտոր Մալդուն

Արտադրություն 
2017 թվականի հունիսի 8-ին հայտարարվել է, որ Նեթֆլիքս, Annapurna Pictures, Focus Features և Amazon Studios ընկերությունները պայքարում են Լուկաս Հեջեսի, Ջոել Էդգերթոնի, Նիկոլ Քիդմանի և Ռասել Քրոուի մասնակցությամբ ֆիլմի տեղայնացման իրավունքների համար։ 2017 թվականի հունիսի 21-ին հայտարարել է, որ Նեթֆլիքսի և Focus Features-ի միջև ծավալված պայքարում իրավունքները հաղթել է վերջին ընկերությունը։

Մամուլի հաղորդագրության մեջ ռեժիսոր Ջոել Էդգերթոնը հպարտությամբ է արտահայտվել նախագծի մասին․

«Ուրախ եմ աշխատել ինչպես նոր, այնպես էլ փորձառու դերասանների կազմի հետ՝ Հերարդի պատմությունը էկրաններ տեղափոխելու համար։ Կարծում եմ, որ Focus-ը կատարյալ գործընկեր է այս գործում, և ես միշտ երախտապարտ կլինեմ Հերարդին իր կյանքի պատմության նկատմամբ իմ կրքին վստահելու համար։ Չեմ կարող տեսախցիկին վերադառնալու ավելի լավ պատճառ հորինել»։

Վարձույթ 
Ֆիլմի համաշխարհային պրեմիերան կայացել է 2018 թվականի սեպտեմբերի 1-ին Թելուրայդի կինոփառատոնում։ Այն նաև ցուցադրվել է Տորոնտոյի միջազգային կինոփառատոնում սեպտեմբերի 8-ին մամուլի համար, և ավելի ուշ՝ սեպտեմբերի 11-ին, 12-ին և 15-ին՝ հանրության համար։ ԱՄՆ-ում կինոնկարի էկրան թողարկվելն ի սկզբանե նշանակվել էր 2018 թվականի սեպտեմբերի 28-ին, սակայն ավելի ուշ այն տեղափոխվել է 2018 թվականի նոյեմբերի 2-ին։ Հայաստանում պրեմիերան կայացել է 2019 թվականի մարտի 21-ին։

Ծանոթագրություններ

Արտաքին հղումներ 
 

Ամերիկյան ԼԳԲՏ ֆիլմեր
Ամերիկյան կենսագրական ֆիլմեր
Իրական դեպքերի վրա հիմնված դրամա ֆիլմեր
Ամերիկյան դրամա ֆիլմեր
Անգլերեն ֆիլմեր
Վիքիպեդիա:Վիքիտվյալների արժեքների վերաձևակերպմամբ հոդվածներ
Ամերիկյան կենսագրական դրամա ֆիլմեր